als_Latn dik_Latn ron_Latn
Më datë 30 shtator, rektori i UP-së, prof. dr. Ramadan Zejnullahu, takoi znj. Katharina Ertle nga Shërbimi për Këmbim Akademik Gjerman (DAAD). Me këtë rast, znj. Ertle i prezantoi programet e bursave të cilat i ofron DAAD-ja në nivelin e studimeve bazike, të magjistraturës dhe të doktoratës, kurset verore universitare në Gjermani për student, si dhe ofroi mbështetje për qëndrime hulumtuese për mësimdhënës universitarë. Aktualisht, sipas znj. Ertle, janë 19 persona nga Kosova që janë duke i përfunduar studimet në disa nivele me mbështetje të DAAD-së. Vetëm gjatë vitit 2013, DAAD-ja i ka ofruar katër bursa për studentët kosovarë në të gjitha nivelet e studimeve në universitetet gjermane.
als_Latn